Author: Stefka Todorova
Last saved by: Mariana Georgieva
Company: HP Inc.

П Р О Т О К О Л  № 28
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 25.10.2023 г. 

Днес, 25.10.2023 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров 

На заседанието присъстват: Стефка Тодорова и Светла Кирилова, главни експерти – съдебна администрация, и Мариана Георгиева, технически сътрудник.

Д Н Е В Е Н   Р Е Д:

1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 06.10.2023 г. – 20.10.2023 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 06.10.2023 г. – 20.10.2023 г. 
и

1.1. ПРИЕМА ЗА СВЕДЕНИЕ уведомлението от председателя на Окръжен съд – Кюстендил за придобиване право на пенсия за осигурителен стаж и възраст на съдебен служител, заемащ длъжност „чистач“, считано от 26.10.2023 г.
и
НЕ ВЪЗРАЗЯВА оставането на работа до 01.01.2024 г. на съдебния служител, заемащ длъжност „чистач“, придобил право на пенсия за осигурителен стаж и възраст, считано от 26.10.2023 г. в Окръжен съд – Кюстендил.
НЕ ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „чистач“ в Окръжен съд – Кюстендил.
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „чистач“ по щата на Окръжен съд – Кюстендил.
МОТИВИ: Окръжен съд – Кюстендил разполага 4 щ. бр. за длъжността „чистач“, което спрямо квадратурата на помещенията за почистване и общата щатна численост на съда е над средното. Комисия „Съдебна администрация“ към СК намира искането на председателя за обявяване на конкурс за длъжността „чистач“ за неоснователно и предвид високото съотношение съдебни служители/съдии – 2,43 при 2,24 средно за ОС в страната. 
След съкращаването на 1 щ. бр. за „чистач“ съотношението ще бъде 2,36, отново над средното за окръжните съдилища. 
ИЗПРАЩА решението на председателя на Окръжен съд – Кюстендил за становище, което да изпрати в тридневен срок след получаването.

1.2. ПРИЕМА ЗА СВЕДЕНИЕ уведомлението от председателя на Районен съд – Монтана за предстоящо прекратяване на трудово правоотношение със съдебен служител на длъжност „счетоводител, той и касиер“, считано от 13.11.2023 г.
и
	ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „счетоводител, той и касиер“, както и назначаване на съдебен служител по реда на чл. 68, ал. 1, т. 4 от КТ в Районен съд – Монтана.

	1.3. ПРИЕМА ЗА СВЕДЕНИЕ уведомлението от председателя на Окръжен съд – Пазарджик за прекратяване на трудово правоотношение със съдебен служител на длъжност „съдебен секретар“, считано от 10.10.2023 г.
и
	ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „съдебен секретар“, както и назначаване на съдебен служител по реда на чл. 68, ал. 1, т. 4 от КТ в Окръжен съд – Пазарджик.

	1.4. ПРИЕМА ЗА СВЕДЕНИЕ уведомлението от председателя на Окръжен съд – Велико Търново прекратяване на трудово правоотношение със съдебен служител на длъжност „съдебен деловодител“, считано от 01.10.2023 г.
и
НЕ ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „съдебен деловодител“ в Окръжен съд – Велико Търново.
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител“ по щата на Окръжен съд – Велико Търново.
МОТИВИ: Окръжен съд – Велико Търново разполага с 13 щ. бр. за длъжността „съдебен деловодител“ и 18 щ. бр. за съдия, от които 2 са свободни. През м. януари 2023 г. с решение на Пленума на ВСС – пр. 2/25.01.2023 г. е съкратен 1 щат за мл. съдия. Съотношението съдебни служители/съдии е изключително високо – 2,72 при 2,24 средно за ОС в страната. Комисия „Съдебна администрация“ към СК намира искането на председателя за обявяване на конкурс за длъжността „съдебен деловодител“ за неоснователно предвид незаетите от години свободни щатове за съдии  и високото съотношение съдебни служители/съдии.
След съкращаването на 1 щ. бр. за „съдебен деловодител“ съотношението 2,67 отново ще е над средното за окръжните съдилища. 
ИЗПРАЩА решението на председателя на Окръжен съд – Велико Търново за становище, което да изпрати в тридневен срок след получаването.

1.5. ПРИЕМА ЗА СВЕДЕНИЕ уведомлението от председателя на Окръжен съд – Габрово за прекратяване на трудово правоотношение със съдебен служител на длъжност „съдебен помощник“, считано от 30.09.2023 г.
и
	ДАВА СЪГЛАСИЕ за назначаване на съдебен служител по реда на чл. 343, ал. 2 от ЗСВ за 1 /една/ щ. бр. за длъжност „съдебен помощник“ при спазване разпоредбите на чл. 245 от ЗСВ и чл. 11, ал. 2 от ПАС в Окръжен съд – Габрово.

1.6. ПРИЕМА ЗА СВЕДЕНИЕ уведомлението от председателя на Районен съд – Севлиево за предстоящо придобиване право на пенсия за осигурителен стаж и възраст на съдебен служител на длъжност „съдебен деловодител“, считано от 11.11.2023 г., както и искането за назначаване по реда чл. 343, ал. 2 от ЗСВ на съдебен служител, заемащ длъжност „съдебен секретар“ на предстоящата за освобождаване щ. бр. за „съдебен деловодител“
и

НЕ ВЪЗРАЗЯВА оставането на работа до 08.01.2024 г. на съдебния служител, заемащ длъжност „съдебен деловодител“, придобил право на пенсия за осигурителен стаж и възраст, считано от 11.11.2023 г. в Районен съд – Севлиево.
НЕ ВЪЗРАЗЯВА назначаване по реда чл. 343, ал. 2 от ЗСВ на съдебен служител, заемащ длъжност „съдебен секретар“ на щ. бр. за „съдебен деловодител“ след освобождаването ѝ, считано от 08.01.2024 г. в Районен съд – Севлиево.
ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „съдебен секретар“ в Районен съд – Севлиево.

1.7. ПРИЕМА ЗА СВЕДЕНИЕ уведомлението от председателя на Районен съд – Варна за прекратяване на трудово правоотношение със съдебен служител на длъжност „призовкар“, считано от 21.10.2023 г.
и
	ДАВА СЪГЛАСИЕ за назначаване на съдебен служител по реда на чл. 343 от ЗСВ и чл. 138 от ПАС за 1 /една/ щ. бр. за длъжност „призовкар“ в Районен съд – Варна.

	1.8. ПРИЕМА ЗА СВЕДЕНИЕ уведомлението от председателя на Районен съд – Балчик за прекратяване на трудово правоотношение със съдебен служител на длъжност „съдебен секретар“, считано от 13.10.2023 г.
	и
	ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „съдебен секретар“ в Районен съд – Балчик.

2. ОТНОСНО: Предложение рег. индекс ВСС-5877/13.10.2023 г. от Даниела Марчева – член на ВСС за включване на нова длъжност „експерт-координатор в съдебен център по медиация“ в Класификатора на длъжностите в администрацията на съдилищата във връзка с изграждане на Съдебни центрове по медиация в ОС и РС. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА предложението за включване на нова длъжност „координатор-съдебен център по медиация“ в Класификатора на длъжностите в администрацията на съдилищата.
2.2. ПРЕДЛАГА, на основание чл. 21, ал. 2, т. 5 от Правилата за работа на съдийската колегия на ВСС, проект на Класификатор на длъжностите в администрацията на съдилищата с включена нова длъжност „координатор-съдебен център по медиация“.
2.3. Комисия „Съдебна администрация“ предлага на Съдийската колегия на Висшия съдебен съвет да приеме следното решение:
   											   ПРОЕКТ:

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ИЗДАВА, на основание чл. 341, ал. 1 от Закона за съдебната власт Класификатор на длъжностите в администрацията на съдилищата като в Раздел II. „Специализирана администрация“ включва нова длъжност, считано от 01.07.2024 г., „координатор-съдебен център по медиация“.

РАЗДЕЛ II. „СПЕЦИАЛИЗИРАНА АДМИНИСТРАЦИЯ",

ред - 12 
Колона 1 - код по НКПД – 3343 3006, 
Колона 2 - длъжности – „координатор-съдебен център по медиация“, 

Минимални изисквания за заемане на длъжността
Колона 3 - образователна степен – висше-бакалавър, 

Професионален опит
Колона 4 - професионален опит – 3 г., 
Колона 4а - трудов стаж – „-“, 

Съдилища от първа група
Колона 7 - диапазон „от“ – 1 600,
Колона 8 - диапазон „от“ – 1 290,

Съдилища от втора и трета група
Колона 9 - диапазон „от“ – 1 600,
Колона 10 - диапазон „от“ – 1 290,

Ранг
Колона 11 - минимален ранг, диапазон „от“ – V, 
Колона 12 - максимален ранг, диапазон „до“ – I.

МОТИВИ: Висшият съдебен съвет изпълнява проект „Въвеждане на способи за алтернативно решаване на спорове (АРС) в съдебната система в България – пилотно въвеждане на задължителна съдебна медиация; доизграждане на мрежата от съдебни центрове във всички окръжни райони на страната; разработване на стратегия за пълноценно използване на други алтернативни способи за разрешаване на спорове“, включен в Националния план за възстановяване и устойчивост на Република България. Проект: 48-202-01-20/28.10.2022 г.
С Решение № 851/28.10.2022 г. и в изпълнение на ангажиментите на Република България по плана за възстановяване и устойчивост, Министерският съвет внесе в Народното събрание проект на Закона за изменение и допълнение на Закона за Медиацията /ЗИД на ЗМ/.
На 02 февруари 2023 г., ДВ. бр. 11 е обнародван ЗИД на ЗМ и са извършени изменения на ЗМ, ГПК и ЗСВ.
Съгласно чл. 84а. от ЗСВ (Нов - ДВ, бр. 11 от 2023 г., в сила от 01.07.2024 г.) към всеки окръжен съд се създава съдебен център по медиация с териториални поделения към районните съдилища, който организира провеждането на процедурите по медиация по висящи съдебни дела съгласно глава шеста на Закона за медиацията.
С решение на Съдийската колегия на Висшия съдебен съвет може да се създават самостоятелни съдебни центрове по медиация и към отделни районни съдилища при условията, предвидени в Наредбата за структурата и организацията на съдебните центрове по медиация /НСОСЦМ/. 
Провеждането на процедурите по медиация в съответния съдебен център се организира от един или повече координатори.
В тази връзка е необходимо включването на нова длъжност – „координатор-съдебен център по медиация“, считано от 01.07.2024 г. в Класификатора на длъжностите в администрацията на съдилищата на основание чл. 341, ал. 1 от Закона за съдебната власт.
С цел привеждане в съответствие на подзаконовите нормативни актове с НСОСЦМ се правят изменения и допълнения и в Правилника за администрацията в съдилищата /ПАС/ където се добавя длъжността „координатор-съдебен център по медиация“.
С цел избягване увеличаването на щатната численост на съдебната администрация, респективно на бюджетните разходи, се предвижда функциите на координатора в център по съдебна медиация da се поемат по преценка на председателя на съответния съд от административния секретар, съдебния администратор или друг съдебен служител, съобразно натовареността на съда и съдебния център. 

2.4. ИЗПРАЩА проекта на Класификатор на длъжностите в администрацията на съдилищата на комисия „Бюджет и финанси“, за съгласуване.
2.5. ВНАСЯ предложението в заседание на Съдийската колегия на Висшия съдебен съвет, насрочено за 31.10.2023 г., за разглеждане и произнасяне.

3. ОТНОСНО: Становище рег. индекс ВСС-11770/11.10.2023 г. от председателя на Окръжен съд – Плевен във връзка с решение на КСА-СК по протокол № 25/27.09.2023 г., т. 1.3 за съкращаване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТМЕНЯ решението си по протокол № 25/27.09.2023 г., т. 1.3 за съкращаване на 1 /една/ щ. бр. за длъжност „съдебен помощник“ в Окръжен съд – Плевен.
3.2. НЕ ВЪЗРАЗЯВА назначаване на съдебен служител, заемащ длъжността „съдебен секретар“ на свободната щ. бр. за длъжност „съдебен помощник“, при спазване разпоредбите на чл. 245 от ЗСВ и чл. 11, ал. 2 от ПАС, в Окръжен съд – Плевен.
3.3. ДАВА СЪГЛАСИЕ за обявяване на конкурс за 1 /една/ щ. бр. за длъжност „съдебен секретар“, след освобождаването ѝ, в Окръжен съд – Плевен.
3.4. Предвид решението по т. 3.1. от настоящия протокол ИЗМЕНЯ решението си по протокол 25/27.09.2023 г., т. 21, както следва:
ОТХВЪРЛЯ искането от председателя на Административен съд – София-град за разкриване на щ. бр. за съдебната администрация за следните длъжности: 4 /четири/ щ. бр. за „съдебен помощник“, 2 /две/ щ. бр. за „съдебен секретар“, 2 /две/ щ. бр. за „съдебен деловодител“, 1 /една/ за „куриер“ и 3 /три/ за „чистач“.
и
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 2 /две/ щ. бр. за длъжност „съдебен помощник“ и 1 /една/ щ. бр. за длъжност „съдебен архивар“ по щата на Административен съд – София-град.
3.5. ИЗПРАЩА решението по т. 3.4. от настоящия протокол на председателя на Административен съд – София-град, за сведение.

4. ОТНОСНО: Становище рег. индекс ВСС-11770/11.10.2023 г. от председателя на Окръжен съд – Разград във връзка с решение на КСА-СК по протокол № 25/27.09.2023 г., т. 1.4 за съкращаване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ПРИЕМА ЗА СВЕДЕНИЕ становището на председателя на Окръжен съд – Разград във връзка с решение на КСА-СК по протокол № 25/27.09.2023 г., т. 1.4.
4.2. ПОТВЪРЖДАВА решението си по протокол № 25/27.09.2023 г., т. 1.4 за съкращаване на 1 /една/ щ. бр. за длъжност „съдебен деловодител“ в Окръжен съд – Разград.
4.3. ВНАСЯ в заседание на Съдийската колегия на ВСС, за разглеждане и произнасяне.

5. ОТНОСНО: Становище рег. индекс ВСС-11770/03.10.2023 г. от председателя на Районен съд – Момчилград във връзка с решение на КСА-СК по протокол № 24/20.09.2023 г., т. 1.10 за съкращаване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРИЕМА ЗА СВЕДЕНИЕ становището на председателя на Районен съд – Момчилград във връзка с решение на КСА-СК по протокол № 24/20.09.2023 г., т. 1.10.
5.2. ПОТВЪРЖДАВА решението си по протокол № 24/20.09.2023 г., т. 1.10 за съкращаване на 1 /една/ щ. бр. за длъжност „съдебен секретар“ в Районен съд – Момчилград.
5.3. ВНАСЯ в заседание на Съдийската колегия на ВСС, за разглеждане и произнасяне.

6. ОТНОСНО: Становища рег. индекс ВСС-11860/12.10.2023 г. от председателя на Районен съд – Нова Загора във връзка с решение на КСА-СК по протокол № 25/27.09.2023 г., т. 22.2 за съкращаване на 1 /една/ щ. бр. за длъжност „съдебен помощник“ и т.22.4. по предложение на КСА-СК за трансформиране на 1 /една/щ. бр. за длъжност „съдебен деловодител“ в 1 /една/ щ. бр. за „съдебен секретар“. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА ЗА СВЕДЕНИЕ становищата на председателя на Районен съд – Нова Загора по пр. 25/27.09.2023 г. , т. 22.2 и т. 22.4.
6.2. ОТМЕНЯ предложението си за трансформиране на 1 /една/ щ. бр. за длъжност „съдебен деловодител“ в 1 /една/ щ. бр. за „съдебен секретар“ в Районен съд – Нова Загора.
6.3. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен секретар“ по щата на Районен съд – Нова Загора.
МОТИВИ: Ниско съотношение съдебни служители/съдии – 4,00 при 4,07 средно за Районните съдилища, извън областните градове. Съдът разполага с 5 щата за съдия и 4 щ. бр. за длъжност „съдебен секретар“ и предвид високата натовареност искането на председателя за разкриване на още един щат за посочената длъжност е основателно.
След разкриване на един щат за длъжност „съдебен секретар„ съотношението съдебни служители/съдии ще бъде 4,2.
6.4. ВНАСЯ в заседание на Съдийската колегия на ВСС, за разглеждане и произнасяне.

7. ОТНОСНО: Становище рег. индекс ВСС-10467/16.10.2023 г. от председателя на Районен съд – Своге във връзка с решение на КСА-СК по протокол № 25/27.09.2023 г., т. 20 за съкращаване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ПРИЕМА ЗА СВЕДЕНИЕ становището на председателя на Районен съд – Своге във връзка с решение на КСА-СК по протокол № 25/27.09.2023 г., т. 20.
7.2. ПОТВЪРЖДАВА решението си по протокол № 25/27.09.2023 г., т. 20 за съкращаване на 1 /една/ щ. бр. за длъжност „съдебен деловодител“ в Районен съд – Своге.
7.3. ВНАСЯ в заседание на Съдийската колегия на ВСС, за разглеждане и произнасяне.

8. ОТНОСНО: Становище рег. индекс ВСС-12253/16.10.2023 г. от председателя на Административен съд – Велико Търново във връзка с решение на КСА-СК по протокол № 26/04.10.2023 г., т. 4.3 за съкращаване на 1 /една/ щ. бр. за длъжност „призовкар“  /предложена по протокол № 12/26.04.2023 г. т. 1.9/.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ПРИЕМА ЗА СВЕДЕНИЕ становището на председателя на Административен съд – Велико Търново във връзка с решение на КСА-СК по протокол № 26/04.10.2023 г., т. 4.3.
8.2. ПОТВЪРЖДАВА решението си по протокол № 26/04.10.2023 г., т. 4.3 за съкращаване на 1 /една/ щ. бр. за длъжност „призовкар“  в Административен съд – Велико Търново.
8.3. ВНАСЯ в заседание на Съдийската колегия на ВСС, за разглеждане и произнасяне.

9. ОТНОСНО: Становище рег. индекс ВСС-13172/18.10.2023 г. от председателя на Районен съд – Котел във връзка с решение на КСА-СК по протокол № 25/27.09.2023 г., т. 1.5 за съкращаване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ПРИЕМА ЗА СВЕДЕНИЕ становището на председателя на Районен съд – Котел във връзка с решение на КСА-СК по протокол № 25/27.09.2023 г., т. 1.5.
9.2. ПОТВЪРЖДАВА решението си по протокол № 25/27.09.2023 г., т. 1.5 за съкращаване на 1 /една/ щ. бр. за длъжност „съдебен помощник“ в Районен съд – Котел.
9.3. ВНАСЯ в заседание на Съдийската колегия на ВСС, за разглеждане и произнасяне.

10. ОТНОСНО: Допълнителна обосновка рег. индекс ВСС-12875/11.10.2023 г. от председателя на Районен съд – Гоце Делчев във връзка с решение на КСА-СК по протокол № 25/27.09.2023 г., т. 1.1 относно необходимостта от 2 /две/ щ. бр. за длъжността „работник, поддръжка сгради - призовкар - огняр“. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. ПРИЕМА ЗА СВЕДЕНИЕ допълнителната обосновка на председателя на Районен съд – Гоце Делчев във връзка с решение на КСА-СК по протокол № 25/27.09.2023 г., т. 1.1.
10.2. ДАВА СЪГЛАСИЕ за предприемане на действия по назначаване на съдебен служител по реда на чл. 343 от ЗСВ на 1 /една/ щ. бр. за длъжност „работник, поддръжка сгради - призовкар - огняр в Районен съд – Гоце Делчев.

11. ОТНОСНО: Искане рег. индекс ВСС-12486/03.10.2023 г. от председателя на  Районен съд – Козлодуй за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. ОТХВЪРЛЯ искането от председателя на Районен съд – Козлодуй за разкриване на 1 /една/ щ. бр. за длъжност „съдебен деловодител“.
МОТИВИ: Районен съд – Козлодуй разполага с 4 заети щ. бр. за съдия, 1 съдия по вписванията и 1 ДСИ, подпомагани от 6 съдебни служители на длъжност „съдебен деловодител“, което според комисия „Съдебна администрация“ към СК е оптимално за работата на съда.

12. ОТНОСНО: Искане рег. индекс ВСС-912876/11.10.2023 г. от председателя на Районен съд – Кърджали за разкриване на 1 /една/ щ. бр. за длъжност „съдебен деловодител“ и 1 /една/ щ. бр. за длъжност „съдебен секретар“.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ОТХВЪРЛЯ искането на председателя на Районен съд – Кърджали за разкриване на 1 /една/ щ. бр. за длъжност „съдебен деловодител“ и 1 /една/ щ. бр. за длъжност „съдебен секретар“.
МОТИВИ: Изключително високо съотношение съдебни служители/съдии – 3,25 при 2,98 средно за РС в областните градове. Ниска натовареност на съда – 41,42 брой дела за разглеждане от един съдия месечно за 2022 г. при 51,09 средно. Искането на председателя за увеличаване на щатната численост на съдебната администрация е неоснователно предвид високото съотношение и ниската натовареност и говори за недобра организация на работата на съда.

13. ОТНОСНО: Писмо рег. индекс ВСС-13160/18.10.2023 г. от председателя на  Районен съд – Плевен за разкриване на 4 /четири/ щ. бр. за длъжност „съдебен помощник“.
- Искане рег. индекс 13718.19.10.2023 г. за преназначаване на съдебни служители в Районен съд – Плевен.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. ОТХВЪРЛЯ искането на председателя на Районен съд – Плевен за разкриване на 4 /четири/ щ. бр. за длъжност „съдебен помощник“.
МОТИВИ: Ниска натовареност на съда, което е тенденция за последните години. Броят на делата за 2022 г. е 39,46 при 51,09 средно за РС в областните градове. Щатни бройки за „съдебни помощници“ се предвиждат само в натоварените съдилища с цел преодоляване на натовареността на съдиите. В искането си председателят на съда посочва, че е налице повишаване на делата за разглеждане в сравнение с предходната година, което е факт поради освобождаването на 2-ма съдии от м.12.2022 г. Към момента, след назначаването на съдии през м. юли и м. септември, щ. бр. са заети, което предполага оптимална работа в съда и КСА-СК счита искането на председателя за неоснователно.
13.2. Искането за преназначаване на съдебен служител, заемащ длъжност „съдебен деловодител“ в длъжност „чистач-куриер“, както и назначаване на съдебен служител, заемащ длъжност „чистач-куриер“ в длъжност „съдебен деловодител“ е от компетентността на председателя.  

14. ОТНОСНО: Искане рег. индекс ВСС-13047/16.10.2023 г. от председателя на  Окръжен съд – Ямбол за даване на съгласие за сключване на граждански договор с външен изпълнител за подготовка на документация и провеждане на обществена поръчка за доставка на природен газ за нуждите на Съдебна палата – Ямбол.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

14.1. ДАВА СЪГЛАСИЕ на председателя на Окръжен съд – Ямбол за сключване на граждански договор с външен изпълнител за подготовка на документация и провеждане на обществена поръчка за доставка на природен газ за нуждите на Съдебна палата – Ямбол.
14.2. ИЗПРАЩА решението на комисия „Бюджет и финанси“, за становище по финансовата обезпеченост.

15. ОТНОСНО: Искане рег. индекс ВСС-13179/18.10.2023 г. от председателя на  Административен съд – София-град за сключване на граждански договор с външен изпълнител – юрист за подготовка на документация и провеждане на обществена поръчка за закупуване на компютърни конфигурации и сървър.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

15.1. ДАВА СЪГЛАСИЕ на председателя на Административен съд – София-град за сключване на граждански договор с външен изпълнител – юрист за подготовка на документация и провеждане на обществена поръчка за закупуване на компютърни конфигурации и сървър.
15.2. ИЗПРАЩА решението на комисия „Бюджет и финанси“, за становище по финансовата обезпеченост.

16. ОТНОСНО: Искане рег. индекс ВСС-12871/11.10.2023 г. от председателя на  Районен съд – Трявна за определяне на допълнително възнаграждение на съдебен служител по реда на чл. 146, ал. 2 от ПАС, вр. чл. 259, ал. 1, изр. 2 от КТ.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

16.1. Въпросът е от компетентността на председателя на Районен съд – Трявна. 

ПРЕДСЕДАТЕЛ 			
НА КОМИСИЯТА:        /п/
			БОЯН НОВАНСКИ

ЧЛЕНОВЕ:

	Боян Магдалинчев....…/п/………

Севдалин Мавров …../п/………..

Драгомир Кояджиков…/п/……...

Стефан Гроздев………/п/………